# Den store reisen-Moses og utferden av Egypt

**Opplegg for 5 samlinger. Passer fint for søndagsskole eller barneklubb, men også som tidsavgrenset tiltak.**

Dette opplegg har fokus på temaet «Den store reisen», hva mennesker trenger på en stor reise og hvordan det er å komme frem. Bakgrunnen er tanken om at Utferden fra Egypt handler bl.a. om livet i friheten og Guds drøm for våre liv i frihet. De ti bud tematiseres ikke nærmere, men nevnes som et veldig viktig budskap av Gud til menneskene.

**Sang/dans** **gjennom hele opplegg:**

«Trygghetsdans», (på CDen Fortell – fra det gamle testament, IKO-forlag). Alle går til musikken i en lang rekke gjennom rommet.

Alternativt: Bruk en musikk uten tekst som passer til temaet, noe karavaneaktig, noen israelske dans passer fint.

**Fortelling:**

Det er fint å bruke samme symbol (hodetørkle eller lignende) eller samme dokke under hele opplegget, men ikke tvingende nødvendig. Bruk det dere føler dere komfortable med. Til fortellingen om selve vandringen er det veldig stilig og imponerende å bruke ekte sand og små figurer. Da blir det synlig at vandringen gikk gjennom ørkenen (stikkord tørke, livsfarlig, ikke mat og vann osv).

**Avslutning av opplegget:**

Opplegget ender med fest. Trygghetsdansen danses som vanlig, men istedenfor å gå rundt i rommet danses det ut til et annet rom. Der er det dekket langbord, som er festlig pyntet med frukt, nøtter, lys, blomster osv. Det er overraskelsesmomentet som er viktig her! Barna skjønner at reisen er slutt nå.

**Spill «Utferden fra Egypt» (brukes i 2. og 3. samling)**

Materiell: Bånd (ca 2m), en spillfigur, to terninger (alt finnes på kontoret til Silke!), gul papir, «manna» for eksempel Snacks, vann og lignende

Forberedelser: Lag ca 20 knuter ca hver 10ende cm i båndet, dette er postene. Legg båndet ut over gulvet. Lag ørkenfjell (flate kjegler av gul papir) som pynt. Lag noen vann- og matposter og evt flere poster idet du setter noen vannglass, en skål med Snacks osv ved siden av knutene.

Spill: Alle bruker samme figur (Moses)! Det kastes om hverandre med to terninger, er andre tallet like stor eller større enn den første, så får Moses gå et skritt (en knute) videre. Ved postene får alle (!) drikke litt vann eller spise «manna». Lag gjerne egne varianter!

|  |  |  |  |  |
| --- | --- | --- | --- | --- |
| **Samling** | **Bibelvers** | **Tema** | **Ideer til fortelling** | **Ideer til aktiviteter** |
| Første samling | 2 Mos 3 | Gud kaller Moses –  Vi forberedes oss | •Kle deg ut som Moses (bare hodetørkle) og fortell fra møtet med Gud, gjør et poeng ut av tørkleet til slutt «Så gikk jeg, med dette tørkleet på hodet, og førte folket ut av Egypt.»  •Bruk en utkledt hånddokke eller en liten figur som passer som forteller  •Les fortellingen | •Lek «Moses fører folket sitt ut av Egypt og pakker i sekken sin … brød, vannflaske, telt, instrumenter, …»  •Alle tegner og klipper ut hva man trenger på en lang reise og legger det i en koffert/sekk  •Trygghetsdans |
| 2. samling | 2 Mos 12-14 | Utferden fra Egypt | •Figurer og sand  •Figurer og gul/brun tøy/papp eller lignende  Begge: fokus på vannet som deler seg, bruk to striper blått ark som deler seg  •Fortelling med hjelp av enkle instrumenter som barna får bruke og lyder | •Her må det nesten danses til trommer etterpå!  •Spill (se over)  •De fleste barn liker også å tegne dette.  •Trygghetsdans |
| 3. samling | 2 Mos 16 | Gud metter folket i ørkenen | •se over | •Bake og spise brød (eller bare spise)  •Spill (se over)  •Trygghetsdans |
| 4. samling | 2 Mos 19-20 | Gud åpenbarer seg/Moses på Sinaifjellet | •se over, her passer det også spesielt fint å bruke instrumenter/lyd | •Lag et stort bilde av Sinaifjellet (mal selv på stor (!) papp eller bruk evt flanellograf), barna klipper ut Moses, steintavler, mennesker, telt osv og limer på bildet  •Trygghetsdans |
| 5. samling | 4 Mos 6, 22-27 | Guds velsignelse | •Sitt gjerne tett samlet sammen i et «telt» (evt under en laken) og kle deg ut som Moses eller fortell hvordan Moses satt sammen med Aaron og sønnene hans. | •Samtale om hvordan det føles å bli velsignet.  •Tegn store ansikter som er velsignet (glade ansikter?)  •Trygghetsdans til Israel! Se «Avslutning av opplegget»! |

**Opplegget kan enkelt utvides.** Spennende og fint er jo fortellingen om Fødselen til Moses. En annen tilleggsamling kunne være en fordypning i De ti bud.

Opplegget er godt egnet til en **utstilling** i slutten til foreldre, kirkekaffe eller andre. Bruk det dere har laget underveis.

Fint også å kunne avslutte opplegget i en **gudstjeneste for små og store**. Der for eksempel med temaet «De ti bud».